**ΙΙ. ΙΣΤΟΡΙΚΟΙ ΧΡΟΝΟΙ**

**ΚΕΦΑΛΑΙΟ Δ΄**

**ΑΡΧΑΙΚΗ ΕΠΟΧΗ 800 -479 π.Χ.**

**2. Η ΠΟΛΗ-ΚΡΑΤΟΣ ΚΑΙ Η ΕΞΕΛΙΞΗ**

**του πολιτεύματος**

1. **Πότε και κάτω από ποιες προϋποθέσεις δημιουργήθηκε η πόλη –κράτος;**
* Τον **8ο αιώνα** π.Χ. παρατηρήθηκε στον ελληνικό κόσμο μία σημαντική εξέλιξη. Το **παλιό φυλετικό κράτος** διασπάστηκε και τη θέση του πήρε η **πόλη-κράτος**.
* Ο **Αριστοτέλης** είδε τη δημιουργία της πόλης-κράτους ως **επιθυμία των ανθρώπων για ζωή και την επιβίωση της ως επιθυμία για καλή ζωή**.
* Πυρήνας του νέου θεσμού υπήρξε ο **συνοικισμός.**
* Ακολούθησε η **ένωση των συνοικισμών σε μία πόλη (άστυ**), **γύρω** από μία ισχυρή θέση, την **ακρόπολη**.
* Πά­νω στην **ακρόπολη** χτίζο­νταν οι **ναοί και τα δημόσια κτίρια**.
* **Κάτω και γύρω από αυτήν** απλώνονταν οι **κα­τοικίες και τα καταστήματα**, όπου **τεχνίτες, ξυλουργοί, αγγειοπλάστες και έμποροι** εργάζονταν για να καλύ­ψουν τις ανάγκες της ζήτη­σης.
* Σταδιακά η πόλη **περι­βάλλεται από τείχη**.
* Στην **ύπαιθρο** εξακολούθησε να μένει ένα μέρος του πληθυ­σμού που ασχολούνταν με τη **γεωργία και την κτηνο­τροφία**.
1. **Ποια χαρακτηριστικά αναπτύσσονται στον πολίτη μέσα στην πόλη κράτος και τι ήταν η οπλιτική φάλαγγα;**
* Ο πολίτης αισθάνεται **ασφαλής,** **αναπτύσσει** ποι­κίλες **δραστηριότητες** και νιώθει **ελεύθερος.**
* Αποκτά **συνείδηση** του ρόλου του ως **μέλους μιας κοινότητας**, στη **διακυβέρνηση** της οποίας **μετέχει ενεργά**.
* Οι πολίτες **στρατεύονται** για να **υπηρετήσουν** τις ανάγκες ενός νέου οργανικού συνόλου.
* **Συγκροτούν την «οπλιτική φά­λαγγα»,**
* **φορούν πανοπλία** και **όλοι μαζί υπερασπίζονται την πόλη τους**.
* Η **προσφορά** είναι **συλλογική** και ο **σκοπός κοινός**.
* Στην οπλιτική φάλαγγα **συμμετείχαν όσοι μπορούσαν να αγο­ράσουν με δική τους δαπάνη την απαραίτητη πανοπλία**.
* Αυτή η **διευρυμένη συμμετοχή** επέ­φερε μια γενικότερη **κοινωνική εξίσωση**.
* Οι **κοινωνικές διαφορές περιορίστηκαν**.
* Ωστόσο, **δεν έλειψαν οι πολιτικοί ανταγωνισμοί** που αντικείμενο τους είχαν την άσκηση εξουσίας.
1. **Πώς έγινε η μετάβαση από το αριστοκρατικό στο ολιγαρχικό πολίτευμα και τι γνωρίζετε για αυτά;**

Με την **πόλη συνδέεται** και το **πολίτευμα**, δηλαδή το **σύστημα διακυβέρνησης**.

* **αριστοκρατικό**
* Όταν **συ­γκροτήθηκε η πόλη**, η **βασιλεία είχε παρακμάσει**.
* Την **εξουσία** κατέλαβαν οι **ευγενείς** και έτσι το πολίτευμα έγινε **αριστοκρατικό.**
* Η ονομασία αυτή **οφείλεται στους αρίστους**, τους **πλού­σιους δηλαδή ιδιοκτήτες γης**, που **παλαιότερα** αποτελούσαν και το **συμβούλιο του βασιλιά**.
* **ολιγαρχικό**
* Με την **ανάπτυξη του εμπορίου** και την ευρεία **χρησιμοποίηση του νομίσματος** δημιουργήθηκε μία **νέα τάξη**, η οποία με τη **δύναμη του χρήματος** **αφαίρεσε την εξουσία από τους αριστο­κράτες**.
* Οι **λίγοι** αυτοί επέβαλαν τη δική τους εξουσία και το πολίτευμα έγινε **ολιγαρχικό.**
* **Κριτήριο για συμμετοχή** στην εξουσία δεν ήταν πια η καταγωγή αλλά ο **πλούτος**
1. **Τι ήταν το τυραννικό καθεστώς και πώς έγινε η μετάβαση σε αυτό;**
* Η **εξουσία των ολίγων** **δεν** έλυσε τα βασικά **προβλήματα των πολλών**, με αποτέλεσμα να ξε­σπούν **συχνά ταραχές**.
* **Την κοινωνική αυτή δυσαρέσκεια** και την **ανασφάλεια** γενικά των πο­λιτών εκμεταλλεύτηκαν **φιλόδοξα άτομα**, που κατάφεραν με **λαϊκή** πολλές φορές **υποστήριξη** να επιβάλουν **τυραννικό** καθεστώς.
* Οι τύραννοι άσκησαν την **εξουσία αποβλέποντας στο δικό τους όφελος**, χωρίς να δίνουν λόγο σε κανέναν για τις πράξεις τους.
* Αν και **συνέδεσαν το όνομα τους με μεγάλα έργα**, όπως ο Περίανδρος στην Κόρινθο, ο Πολυκράτης στη Σάμο, ο Φείδων στο Άργος κ.ά., γενικά **δεν κέρδισαν τη συμπάθεια του λαού.**
* Σε πολλές περιοχές **επανήλθε το ολιγαρχικό πολίτευμα**.
* Στην **Αθήνα**, όμως, είχε ήδη ξεκι­νήσει η **πορεία προς τη δημοκρατία**